ციტადელი
ციტადელი (ფრანგ. „citadelle“) – შუა საუკუნეების ფეოდალური ხანის არქიტექტურული ნაგებობა. დღეისათვის მას აქვს ორი მნიშვნელობა. ციტადელი ითვლება: ციხესიმაგრის გალავნის შიგნით არსებული ყველაზე უფრო გამაგრებული ნაგებობა, რომელიც განკუთვნილია დამოუკიდებელი თავდაცვისათვის. რისამე მთავარი დასაყრდენი პუნქტი; ბურჯი. ციტადელის ძირითადი ფუნქცია ომის შემთხვევაში იყო სამხედრო - საომარი ოპერაციების ცენტრისა და საომარი მდგომარეობის კონტროლის ადგილის ფუნქცია, ხოლო მშვიდობიანობის პერიოდში ის წარმოადგენდა ქვეყნის ადმინისტრაციულ-პოლიტიკური ერთეულის ცენტრს, სამართავ ადგილს.